ΕΝΤΥΠΟ ΕΝΗΜΕΡΩΣΗΣ
ΓΙΑ ΤΗΝ ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

Ο Δήμος Πύργου, που εδρεύει στην δ/νση: Πλατεία Σάκη Καράγιωργα, Τ.Κ. 271 31, Πύργος Ηλείας (τηλ.: 2621362427, ηλεκτρονική δ/νση: dimospyrgou@1489.syzefxis.gov.gr), σας ενημερώνει για την επεξεργασία των δεδομένων προσωπικού χαρακτήρα, κατά την εγγραφή/επανεγγραφή των παιδιών στους σταθμούς. Ο Δήμος, υπό την ιδιότητά του, ως υπεύθυνος επεξεργασίας, προβαίνει στην ενημέρωση των υποκειμένων των δεδομένων για την επεξεργασία των δεδομένων προσωπικού χαρακτήρα σύμφωνα με τη σχετική νομοθεσία περί προστασίας δεδομένων (ιδίως Κανονισμός (ΕΕ) 2016/679- ΓΚΠΔ και Ν.4624/2019).

Κατά την εγγραφή/επανεγγραφή των παιδιών στους παιδικούς σταθμούς συλλέγονται, αποθηκεύονται και υποβάλλονται σε επεξεργασία τα δεδομένα, που απαιτούνται για την ολοκλήρωση της διαδικασίας. Αυτά διακρίνονται σε:
Απλά δεδομένα προσωπικού χαρακτήρα (ενδεικτικά: Όνομα, Επώνυμο, Πατρώνυμο, Μητρώνυμο, Ταχυδρομική δ/νση, Ηλεκτρονική δ/νση, ΑΦΜ, Επάγγελμα, Τηλεφωνικός αριθμός, Δεδομένα οικογενειακής κατάστασης, Στοιχεία εισοδήματοςκ.λπ.) και 
Δεδομένα ειδικών κατηγοριών (όπως κατάσταση υγείας και αναπηρία). 
Τα δεδομένα προσωπικού χαρακτήρα αφορούν τα παιδιά που πρόκειται να εγγραφούν/επανεγγραφούν στους σταθμούς, τους γονείς/κηδεμόνες τους και του οικογενειακού παιδιάτρου. 
Τα δεδομένα προσωπικού χαρακτήρα υποβάλλονται σε επεξεργασία από τον υπεύθυνο επεξεργασίας με νόμιμη βάση κατά περίπτωση: τη συμμόρφωση με έννομη υποχρέωση [ΓΚΠΔ άρ. 6 §1 (γ)]., την εκπλήρωση καθήκοντος κατά την άσκηση δημόσιας εξουσίας που έχει παραχωρηθεί στο Δήμο [ΓΚΠΔ άρ. 6 §1 (ε)], την προστασία των ζωτικών συμφερόντων του υποκειμένου των δεδομένων ή άλλου φυσικού
προσώπου, εάν το υποκείμενο των δεδομένων είναι σωματικά ή νομικά ανίκανο να συγκατατεθεί [ΓΚΠΔ άρ. 9 §2 (γ)], β) και για σκοπούς υπηρεσιών υγειονομικής φροντίδας ή κοινωνικής περίθαλψης ή διαχείριση συναφών συστημάτων [ΓΚΠΔ άρ. 9 §2 (η)].
Η επεξεργασία είναι σύννομη, σύμφωνα και με το αρ. 3 της υπ’ αριθμ. 41087/05.12.2017 ΚΥΑ (ΦΕΚ 4249Β/2017) «Πρότυπος Κανονισμός Λειτουργίας Δημοτικών Παιδικών και Βρεφονηπιακών Σταθμών». 
Τα δεδομένα προσωπικού χαρακτήρα  δεν διαβιβάζονται σε τρίτους. Κατ’ εξαίρεση, διαβίβαση δύναται να πραγματοποιηθεί στις αρμόδιες Διοικητικές, Αστυνομικές και Δικαστικές Αρχές στα πλαίσια εννόμων υποχρεώσεων του υπευθύνου επεξεργασίας. Πρόσβαση στα δεδομένα έχει το αρμόδιο προσωπικό του εκάστοτε σταθμού, οι δημόσιες αρχές εφόσον προβλέπεται στη νομοθεσία, καθώς και εξωτερικοί συνεργάτες (π.χ. επαγγελματίες υγείας). Τονίζεται ότι οι συνεργάτες, οι οποίοι επεξεργάζονται προσωπικά δεδομένα για λογαριασμό του Δήμου δεσμεύονται συμβατικά για την προστασία και ασφάλεια αυτών, ενώ το διοικητικό και υπαλληλικό προσωπικό υπέχει και εκ του νόμου υποχρέωση τήρησης του απορρήτου, εχεμύθειας και εμπιστευτικότητας.
Τα δεδομένα προσωπικού χαρακτήρα σας και των ανήλικων τέκνων σας θα διατηρηθούν για το αναγκαίο χρονικό διάστημα, σύμφωνα με ειδικότερη νομοθεσία, προς εκπλήρωση των εννόμων υποχρεώσεων του Δήμου. Κατόπιν παρέλευσης του χρονικού διαστήματος, τα δεδομένα προσωπικού χαρακτήρα σας θα καταστρέφονται σύμφωνα με τις νόμιμες διαδικασίες και με ασφάλεια. 
Ο Δήμος λαμβάνει τα κατάλληλα τεχνικά και οργανωτικά μέτρα για την προστασία των δεδομένων προσωπικού χαρακτήρα, κατά τα οριζόμενα στον ΓΚΠΔ. Έχει ορίσει το ΕΛΛΗΝΙΚΟ ΙΝΣΤΙΤΟΥΤΟ ΠΙΣΤΟΠΟΙΗΣΕΩΝ ΙΚΕ  ως Υπεύθυνο Προστασίας Δεδομένων ΥΠΔ/DPO). Μπορείτε πάντοτε να επικοινωνείτε με τον ΥΠΔ του Οργανισμού στην ηλεκτρονική δ/νση: dpo@1489.syzefxis.gov.gr.

Στα πλαίσια της επεξεργασίας δεδομένων προσωπικού χαρακτήρα παρέχεται στα φυσικά πρόσωπα η δυνατότητα άσκησης των δικαιωμάτων τους (Πρόσβαση/ Διόρθωση/Διαγραφή/ Φορητότητα/ Περιορισμός Επεξεργασίας/ Εναντίωση/ Ανάκληση της συγκατάθεσης όπου αυτή αποτελεί τη νομική βάση της επεξεργασίας, χωρίς να θίγεται ωστόσο η νομιμότητα της επεξεργασίας που βασίστηκε στη συγκατάθεση πριν την ανάκλησή της), όπως αυτά προβλέπονται στα άρθρα 13 επ. του ΓΚΠΔ.
Μπορείτε να ασκήσετε τα δικαιώματά σας:
· με επιστολή στη διεύθυνση: «Δήμος Πύργου» (Πλατεία Σάκη Καράγιωργα, Τ.Κ. 271 31, Πύργος Ηλείας)
· με ηλεκτρονικό μήνυμα στη διεύθυνση:dimospyrgou@1489.syzefxis.gov.gr

Αν θεωρείτε ότι δεν σας ικανοποιήσαμε, μπορείτε να υποβάλλετε καταγγελία στην ΑΠΔΠΧ:
· μέσω συμπλήρωσης ηλεκτρονικής φόρμας (όπως περιγράφεται στο  https://www.dpa.gr/el/polites/katagelia_stin_arxi)
· ηλεκτρονικά με αποστολή στο email: complaints@dpa.gr
· με ταχυδρομική αποστολή στα γραφεία της Αρχής: Αρχή Προστασίας Δεδομένων Προσωπικού Χαρακτήρα, Λ. Κηφισίας 1-3, 115 23 Αθήνα
· με αυτοπρόσωπη υποβολή στα γραφεία της Αρχής (1ος όροφος). Ώρες κοινού στο γραφείο πρωτοκόλλου: 09:00 – 13:00 

Έχω ενημερωθεί σχετικά με την επεξεργασία των δεδομένων προσωπικού χαρακτήρα.  

Ονοματεπώνυμο:…………………….
Υπογραφή: ……………………………..
Ημερομηνία: …………………………..



